open-index/open-wikipedia-markdown huggingface dataset:
Veripunakämmekkä

**Veripunakämmekkä** eli **verikämmekkä** (*Dactylorhiza incarnata* subsp. *cruenta*) on liuskakämmeköihin kuuluva, lähinnä Pohjois-Euroopassa tavattava punakämmekän alalaji. Suomessa alalajia tavataan harvinaisena ja se on rauhoitettu luonnonsuojelulailla Ahvenanmaata lukuun ottamatta.

## Ulkonäkö ja koko
Veripunakämmekkä kasvaa noin 15–30 senttimetriä korkeaksi. Sen juurimukulat ovat muiden liuskakämmeköiden tapaan syvään liuskaisia. Varsi on tanakka ja paksu, ja sen yläosa on purppuranpunainen. Varren ylin lehti ulottuu kukinnon tasalle. Lehdet ovat sirottavia, enintään viisi kertaa leveytensä pituisia ja molemmilta puolilta punaruskeatäpläisiä. Joillakin kasvupaikoilla tavataan yksilöitä, joiden lehdet ovat kauttaaltaan ruskean värin peitossa. Kukinto on tiheähkö, runsaskukkainen tähkä. Kukat ovat voimakkaasti kirjaillut tummemman purppuraisella värillä vaaleanpunaisen pohjan päällä. Usein kirjailua on huulen lisäksi myös muissa kehälehdissä. Huuli on kapea ja lähes ehyt. Veripunakämmekkä kukkii kesä-heinäkuussa.

Veripunakämmekkä muistuttaa läheisesti toista Suomessa tavattavaa punakämmekän alalajia suopunakämmekkää (subsp. *incarnata*). Lajin tunnistamista vaikeuttaa sen monimuotoisuus ja että sen ulkomuoto vaihtelee huomattavasti alueittain. Laji myös risteytyy muiden liuskakämmeköiden kanssa. Punakämmeköiden monimuotoisuus on merkki siitä, että laji on ilmeisen nuori ja kehittyvä, ja se muodostaa nopeasti eriytyviä erilaisia ekotyyppejä.

Varsinkin Suomessa ongelmia tuottaa kasvin sekoittaminen suopunakämmekän muunnokseen (*D. incarnata* subsp. *incarnata* var. *hyphaematodes*).

## Levinneisyys
Veripunakämmekkä on selvästi suopunakämmekkää harvinaisempi kasvi Euroopassa. Sen levinneisyys on keskittynyt Alpeille, Irlantiin, Fennoskandiaan ja Baltian maihin, minkä lisäksi sitä kasvaa ilmeisen laajalla alueella Venäjällä Keski-Siperiaan saakka. Suomessa veripunakämmekkä on suhteellisen harvinainen kasvi. Yleisimmillään se on Ahvenanmaalla, Pohjois-Pohjanmaalla, Kainuussa sekä Etelä- ja Keski-Lapissa. Muualta Suomesta tunnetaan vain satunnaisia löytöjä.

## Elinympäristö
Veripunakämmekkä kasvaa lettosoilla ja lyhytheinäisillä rantaniityillä. Sitä pidetään kalkinsuosijana. Kasvi on merkittävästi harvinaistunut kasvupaikkojen kuivatuksen johdosta. Myös rantaniittyjen umpeenkasvu laidunnuksen loputtua on johtanut kasvupaikkojen tuhoutumiseen.

## Lähteet
* Hakalisto, Sirkka: *Verikämmekkä*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 129–130.
* *Kämmekät, Suomen orkideat*. Toim. Korhonen, Mauri & Vuokko, Seppo. Forssan kustannus Oy, Forssa 1987.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2010: Veripunakämmekän levinneisyys Suomessa
* Pohjolan kasvien pauloissa: Dactylorhiza incarnata subsp. cruenta - punakämmekkä subsp. veripunakämmekkä
Vaaleakiitäjä

**Vaaleakiitäjä** (*Apus pallidus*) on kiitäjälintujen lahkoon kuuluva tervapääskyn lähisukulainen.

## Koko ja ulkonäkö
Linnun pituus on 16–18 cm, siipien kärkiväli 40–45 cm ja paino 36–50 g. Kooltaan tervapääskyn luokkaa. Ruumiinrakenne tukevampi ja siivenisku hieman hitaampi kuin tervapääskyn. Väriltään vaaleamman ruskea ja valkea kurkkulaikku on selkeämpi kuin tervapääskyllä. Äänetkin muistuttavat tervapääskyn ääniä. Sosiaalinen laji, joka esiintyy parvina ja myös muiden kiitäjien seurassa.

## Levinneisyys
Elää Välimeren rantamilla ja Lähi–Idässä, talvehtii Afrikassa. Euroopan populaation koko on 77&nbsp;000–320&nbsp;000 yksilöä, joista pesiviä on 21&nbsp;000–32&nbsp;000 paria. Suomessa laji on tavattu vain kahdesti samana syksynä: 24.10.2004 Hangossa ja 28.10.–1.11.2004 Helsingin Pihlajasaaressa. Uusin ja ilmeisesti näin ollen vasta kolmas havainto Suomessa on tehty 1.11.2018 Helsingin Viikissä. Kyseinen yksilö vietiin hoitoon Korkeasaaren Villieläinsairaalaan ja vapautettiin sieltä 9.11.2018.

## Elinympäristö
Pesimäaikana elää kalliojyrkänteiden ja rotkojen rikkomassa maastossa, sekä kaupungeissa. Talvehtimisalueilla ruokailee myös alavilla mailla.

## Lisääntyminen

Asuu yhdyskunnittain. Pesä on kallion tai rakennuksen kolossa, puun kolossa tai kattotiilen alla. Munia on 2 tai 3, haudonta-aika noin 3 viikkoa. Poikaset lähtevät pesästä lentokykyisinä vasta 5–6 viikon ikäisinä.

## Ravinto
Syö ilmameren hyönteisiä ja hämähäkkejä.

## Lähteet
* 
* Rariteettikomitea 

### Viitteet

## Aiheesta muualla
*
Piikkipyrstökiitäjä

**Piikkipyrstökiitäjä**, aiemmalta nimeltään **piikkipyrstöpääsky** (*Hirundapus caudacutus*) on kiitäjälintujen lahkoon kuuluva aasialainen lintulaji.

## Koko ja ulkonäkö
Piikkipyrstökiitäjän pituus on 19–21&nbsp;cm, siipien kärkiväli 50–54&nbsp;cm ja paino noin 80–90&nbsp;g. Se on tervapääskyä suurempi ja rotevampi kiitäjä, jolla on lyhyt pyrstö ja kaula, minkä johdosta se näyttää pullealta. Pyrstön kärki kapenee piikiksi, mistä tulee lajin nimi. Piikkipyrstökiitäjän lento on erittäin nopeaa, nopeampaa kuin tervapääskyn. Sen sanotaan olevan maailman nopein lintu, ja lentonopeudeksi on mitattu 170&nbsp;km/h. Yleisväritys on hyvin tumma, vain alaperässä ja kurkussa on valkoinen alue ja selässä muuta pukua hieman vaaleampi laaja laikku.

Pitkään arveltiin, että laji elää vain ilmassa, pesimäaikaa lukuun ottamatta. Australialaiset ovat kuitenkin osoittaneet radioseurannan avulla, että se käy lepäilemässä puiden latvustossa.

## Esiintyminen
Piikkipyrstökiitäjä pesii Keski-Aasiassa ja Etelä-Siperiassa ja talvehtii Itä- ja Pohjois-Australiassa, jonne linnut saapuvat lokakuussa. Lajia on tavattu Suomessa viidesti 21.5.1933 Nummi-Pusulassa, 21.4.1990 Kristiinankaupungissa, 10.5.1991 Hangossa ja 8.5.2005 Savitaipaleella sekä Rääkkylässä 20.5.2016.

Lajin elinympäristöä ovat vuoristoseudut, mutta linnut ruokailevat myös alavilla seuduilla.

## Lisääntyminen
Pesä on tavallisesti puun kolossa. Munia on 2–7, ja haudonta alkaa jo ensimmäisen munan jälkeen. Piikkipyrstökiitäjä pesii touko–kesäkuussa.

## Ravinto
Piikkipyrstökiitäjän ravintoa ovat hyönteiset ja hämähäkit. Australiassa se ruokailee suurissa parvissa etsien lämpimiä ilmavirtauksia ja seuraillen pensaspaloja.

## Lähteet
* Rariteettikomitea 
* 

### Viitteet
Mulkuanjoki

**Mulkuanjoki** on Siikalatvalla sijaitseva Siikajoen sivujoki. Mulkuanjoki alkaa Järvikylässä sijaitsevasta Mulkuanjärvestä, ja se laskee Siikajokeen Hyvölänrannan kylän pohjoispuolella.

## Lähteet
Neittävänjoki

**Neittävänjoki** on Pohjois-Pohjanmaalla Vaalassa ja Siikalatvalla sijaitseva Siikajoen sivujoki. Sen pituus on noin 21 kilometriä. Neittävänjoki alkaa latvapuroista Vaalan Veneheitossa, virtaa lounaaseen ja laskee Siikajokeen Kestilän kirkonkylän itäpuolella.

Oulujärven ja Siikajoen yhdistävä Siikajoen uittokanava loppuu Neittävänjoen alkupäähän.

## Lähteet
Pikkukiitäjä (lintu)

**Pikkukiitäjä** (*Apus affinis*) on kiitäjälintujen lahkon pienimpiä edustajia. Lajin nimesi John Edward Gray 1832.

## Koko ja ulkonäkö
Linnun pituus on 10–13&nbsp;cm, siipien kärkiväli 32–34&nbsp;cm ja paino noin 25&nbsp;g. Tummanruskea, räystäspääskyn kokoinen kiitäjä, jolla on valkoinen kurkku ja yläperä. Sukupuolet ovat samanvärisiä. Lentelee parvina hyönteisjahdissa, lento on tavallisesti hitaampaa kuin isompien kiitäjien. Ääni on vaihtelevan voimakasta viserrystä. Lajista tunnetaan 6 alalajia.

## Levinneisyys
Afrikka ja Aasian eteläosat Indonesiaan saakka. Euroopassa, lähinnä Turkissa, mainitaan elävän 1&nbsp;800–5&nbsp;000 yksilöä. Lajia ei ole tavattu Suomessa. Osa kannasta on paikkalintuja, osa pohjoisimmista populaatioista muuttaa etelään.

## Elinympäristö
Taajamat ja kaupungit, vuoristoseudut.

## Lisääntyminen

Pesii yhdyskunnittain rakennuksissa ja kalliojyrkänteillä. Pari pesii samassa kolossa vuodesta toiseen. Munia on 1–3, joskus 4, haudonta-aika on noin 3 viikkoa ja molemmat emot osallistuvat haudontaan. Poikaset lähtevät pesästä lentokykyisinä 5–6 viikon ikäisinä.

## Ravinto
Ilmameren hyönteiset ja hämähäkit.

## Lähteet
* Singaporen linnut  
* Israelin linnut  
* 
* Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. 

### Viitteet
Luke Wilson

**Luke Cunningham Wilson** (s. 21. syyskuuta 1971 Dallas, Texas) on yhdysvaltalainen näyttelijä. Hän aloitti näyttelijänuransa vuonna 1994 elokuvassa *[[Bottle Rocket]]* ja on näytellyt sen jälkeen muun muassa elokuvissa *[[Blondin kosto]]* ja *[[Charlien enkelit (elokuva)|Charlien enkelit]]*. Myös Wilsonin veljet Owen ja Andrew Wilson ovat näyttelijöitä.

## Filmografia

## Lähteet

## Aiheesta muualla

*
Radio 967

**Radio 967** eli ”ysikuusseiska” oli Keski-Pohjanmaalla toiminut kaupallinen radiokanava. Radio aloitti toimintansa 1. tammikuuta 2007 kello 00:11 Iskelmän taajuuksilla. Tuolloin muutaman vuoden alun perin Radio Kokkolan, Radio Botnian ja Avain aseman taajuuksilla soinut Iskelmä lopetti toimintansa Keski-Pohjanmaalla. Radion 967:n primetimen kohderyhmänä olivat 25–50-vuotiaat kuuntelijat. Radion toimitus sijaitsi Kokkolassa Kallentorin kauppakeskuksessa.

Radio 967:n ohjelma oli vahvasti paikallista. Paikallisuutiset tulivat yleensä puolelta ja STT:n pääuutislähetys aina seitsemän minuuttia vaille tasatunnin. Radio 967:n tunnuslause oli ”aamusta aamuun”. Toimintansa viimeisinä vuosina kanavalta ei enää kuultu paikallis- tai STT:n uutisia. Kanavan musiikkitarjonta oli monipuolista ja muistutti Radio Suomen, Radio Novan ja YleX:n tarjontaa.

## Historiaa

Radio 967:n taustayhtiö Nomatron Oy sai toimiluvan paikallisradiotoimintaan Kokkolassa, Kaustisella, Kannuksessa ja Pietarsaaressa vuonna 2006. Nomatron ei hakenut uutta toimilupaa määräaikaan mennessä, ja vuoden 2012 tammikuussa voimaan astuva toimilupa meni puhelinosuuskunta PPO-konserniin kuuluvalle Riofori Oy:lle. Yhtiön on tarkoitus käynnistää Radio Botnia -niminen 25–50-vuotiaille suunnattu paikallisradio. Radio 967 lopetti toimintansa 11. toukokuuta 2011 ennen varsinaisen radiotoimiluvan loppumista. Kesän 2011 ajan taajuuksia käytti Alajärveltä lähettävä Järviradio.

## Ohjelmarunko

Pyhäpäivinä ei juonnettua lähetystä, jos ei toisin ole mainittu. Muuna aikana musiikkia.

## Taajuudet
* Kannus 92,7 MHz
* Pietarsaari 94,6 MHz
* Kokkola 96,7 MHz 
* Kaustinen 103,7 MHz

## Lähteet

## Aiheesta muualla
*Radio 967 viralliset sivut
Criollo (hevonen)

**Criollo** () on eteläamerikkalainen pienikokoinen Argentiinassa, Brasiliassa, Paraguayssa ja Uruguayssa tavattava karjahevosrotu. Criollo on Argentiinan kansallishevonen.

## Ominaisuudet
Criollot ovat pienikokoisia ja niiden säkäkorkeus on keskimäärin 145&nbsp;cm eli kolmisen senttimetriä alle ponirajan. Rotua on kuitenkin pyritty jalostamaan hieman kookkaammaksi. Criollo on erittäin kestävä ja ketterä, ja sitä käytetään paljon karjahevosena mutta myös harraste- ja maastoratsuna sekä rodeoissa ja matkaratsastuksessa. Criollo tunnetaan erittäin kestävänä hevosena. Väritys on useimmiten hallakko, päistärikkö, ruunikko tai musta. Luonteeltaan criollo on yleensä aulis, älykäs ja järkevä.

## Historia
Criollon sanotaan saaneen alkunsa 1500-luvulla, jolloin Etelä-Amerikkaan saapuneiden eurooppalaisten tuomia hevosia pääsi vapaaksi. Hevoset elivät villeinä noin kolmesataa vuotta, ja niitä alettiin jalostaa roduksi 1800-luvulla.

Criollo melkein hävisi 1800-luvun loppupuolella, kun sitä alettiin risteyttää innokkaasti muiden rotujen kanssa. Rotua ei ole enää 1900-luvulla juurikaan risteytetty.

1920-luvulla sveitsiläinen professori Aime Tschiffely ratsasti kahdella criollolla, Manchalla ja Gatolla, Argentiinan Buenos Airesista Yhdysvaltojen pääkaupunkiin Washingtoniin. Matkaa kertyi 16&nbsp;000&nbsp;kilometriä ja siihen kului noin kolme vuotta. 

## Käyttö
Criolloa ja englannintäysiveristä risteyttämällä saadaan erinomaisia pooloponeja, ja criolloja käytetäänkin paljon argentiinalaisessa pooloponijalostuksessa. 

## Aiheesta muualla

*Criollo Hevosmaailma.netissä 
*Crioulo Hevosmaailma.netissä
Erick Mombaerts

**Erick Mombaerts** (s. 21. huhtikuuta 1955) on ranskalainen jalkapallovalmentaja ja entinen keskikenttäpelaaja.  

## Ura

Hän sai lokakuun puolivälissä 2012 potkut Ranskan alle 21-vuotiaiden jalkapallomaajoukkueen päävalmentajan tehtävästä.  Tammikuussa 2013 Mombaerts palasi seuravalmentajaksi Le Havren peräsimessä. Mombaertsin johdolla seura sijoittui kauden 2012/13 päätteeksi Ligue 2:ssa kuudenneksi. Kausi 2013/14 sujui odotuksiin nähden heikkomin ja Le Havre jäi kauas nousuun oikeuttavista sijoista ollen 12:ta. 

Joulukuussa 2014 Mombaerts jätti Le Havren ja siirtyi Japanin J. Leaguessa pelaavan Yokohama F. Marinosin peräsimeen.  Mombaertsin johdolla Marinos sijoittui parhaimmillaan J. Leaguessa viidenneksi kaudella 2017. Samaisella kaudella joukkue eteni Emperor's Cupin finaaliin, jossa kuitenkin hävisi Cerezo Osakalle. Kauden jälkeen Mombaerts jätti tehtävänsä seuran päävalmentajana.

Kesäkuussa 2019 Mombaerts allekirjoitti kolmivuotisen sopimuksen Australian A-Leaguen Melbourne Cityn kanssa. Syksyllä 2019 Mombaertsin suojatit kärsivät 4–0 tappion Adelaide Unitedille FFA Cupin finaalissa.

## Meriitit

* Coupe Gambardella: 1989
* Ligue 2: 2003
* UNFP:n vuoden valmentaja Ligue 2:ssa: 2003

## Lähteet
Andrew Wilson

**Andrew Wilson** (s. 22. elokuuta 1964) on yhdysvaltalainen näyttelijä ja ohjaaja. Wilsonin veljet, Owen ja Luke, ovat myös näyttelijöitä. Wilson on tehnyt lyhyitä esiintymisiä veljiensä elokuvissa ja teki vuonna 2005 ensimmäisen ohjauksensa. Wilsonin suurin rooli oli vuonna 1996 elokuvassa *Bottle Rocket*. 

## Aiheesta muualla
*
Tomislav Ivić

**Tomislav Ivić** (30. kesäkuuta 1933 Split, Jugoslavia – 24. kesäkuuta 2011 Split, Kroatia) oli kroatialainen jalkapallovalmentaja. Hän oli yksi maansa menestyneimmistä jalkapallovalmentajista voitettuaan 26 vuotta kestäneellä urallaan 15 pokaalia. 

Ivić kuoli 24. kesäkuuta 2011 splitiläisessä sairaalassa 77-vuotiaana. Hän oli sairastanut vuosia diabetesta. 

## Seurat valmentajana

*  1969–1972 NK Split
*  1972–1976 HNK Hajduk Split
*  1976–1978 AFC Ajax
*  1978–1980 HNK Hajduk Split
*  1980–1983 RSC Anderlecht
*  1983–1984 Galatasaray SK
*  1984–1985 US Avellino
*  1985–1986 Panathinaikos
*  1986–1987 Dinamo Zagreb
*  1987–1988 FC Porto
*  1988–1990 Paris Saint-Germain
*  1990 Club Atlético de Madrid
*  1990–1992 Olympique Marseille
*  1992 SL Benfica
*  1993–1994 FC Porto
*  1994–1995 Dinamo Zagreb
*  1995 Fenerbahçe SK
*  1995–1997 Al Wasl ja Arabiemiirikunnat
*  1997–1998 Persepolis FC ja Iran
*  1998–2000 Standard Liège
*  2001–2002 Olympique Marseille
*  2003–2004 Al-Ittihad

## Saavutukset valmentajana

* Jugoslavian cupin voitto (5): 1972, 1973, 1974, 1975, 1976
* Jugoslavian-mestaruus (3): 1974, 1975, 1979
* Alankomaiden-mestaruus (1): 1977
* Belgian-mestaruus (1): 1981
* Intercontinental Cupin voitto (1): 1987
* Portugalin cupin voitto (1): 1988
* Portugalin-mestaruus (1): 1988
* Espanjan cupin voitto (1): 1991

## Lähteet
Clive Owen

**Clive Owen** (s. 3. lokakuuta 1964 Keresley, Coventry, Warwickshire) on englantilainen näyttelijä. Hän opiskeli Royal Academy of Dramatic Art -koulussa vuodesta 1984 lähtien.

Owen sai vuonna 2005 Oscar-ehdokkuuden ja voitti Golden Globen ja BAFTA:n palkinnon roolistaan elokuvassa *[[Iholla]]*. Owenin sanotaan saaneen roolitarjouksen James Bondista elokuvasta *[[Casino Royale (vuoden 2006 elokuva)|Casino Royale]]* (2006), mutta myöhemmin rooliin valittiin Daniel Craig.

Owen on näytellyt muun muassa elokuvissa *[[Medusan verkko (vuoden 2002 elokuva)|Medusan verkko]]* (2002), *[[Kuningas Arthur (elokuva)|Kuningas Arthur]]* (2004), *[[Sin City (elokuva)|Sin City]]* (2005) ja *[[Ihmisen pojat]]* (2006).

Owen avioitui Sarah-Jane Fentonin kanssa vuonna 1995 ja heillä on kaksi lasta. Perhe asui aikaisemmin Lontoossa ennen muuttoaan Essexiin.

## Valikoitu filmografia

## Aiheesta muualla
* 
* Clive Owen NNDB:ssä
Kintarō

**Kintarō** () on japanilaisessa kansanperinteessä esiintyvä sankarihahmo. Tarinan mukaan Kintarō-poika syntyi Ashigaravuorella Yamauba-noidalle. Lapsesta saakka Kintarōlla oli valtaisat ruumiinvoimat. 

Alun perin Kintarō-legenda perustuu yhteen Minamoto no Yorimitsun neljästä seuraajasta, Sakata no Kintokiin (坂田金時), jonka lapsuudenaikainen nimi Kintarō oli. Tarina on peräisin jo Muromachi-kaudelta, mutta erityisen suosituksi se nousi Edo-kauden puolivälissä, jolloin yleistyivät hahmosta kertovat *[[jōruri]]*-näytelmät ja *[[ukiyoe]]*-puupiirrokset. Myös nimeä Kintarō alettiin käyttää tähän aikaan.

Prototyyppisenä poikahahmona Kintarōsta tuli suosittu poikien päivän (*[[tango no sekku]]*) nukkejen aihe. Vastaavantyyppinen tarina sankaripojasta on Momotarō-legenda.

## Kuvia

Tiedosto:Yamanba and kintaro sakazuki.jpg|Yamauba ja Kintarō
Tiedosto:Sakata Kaidomaru struggling with a huge carp under a waterfall.jpg|Sakata Kaidōmaru eli Kintarō taistelee jättiläiskarpin kanssa vesiputouksessa
Tiedosto:NDL-DC 1302756-Tsukioka Yoshitoshi-芳年武者无類 阪田公時・源頼光-明治19-crd.jpg|Minamoto no Yorimitsu ja Sakata no Kintoki
Tiedosto:Kintaro.JPG|Kintarō-nukke


## Lähteet

## Aiheesta muualla
David Gray (jalkapalloilija)

**David Gray** (s. 4. toukokuuta 1988 Edinburgh, Skotlanti) on skotlantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan puolustaja. Akademian ja reservijoukkueen pelaaja Gray teki debyyttinsä ykkösjoukkueessa 25. lokakuuta 2006 ottelussa Crewe Alexandraa vastaan.

## Statistiikka

## Lähteet

## Aiheesta muualla
*Profiili Manchester Unitedin sivustolla
Appleton

**Appleton** voi tarkoittaa:

## Sukunimenä
* Alistair Appleton (s. 1970), brittiläinen televisiokuuluttaja
* Edward Victor Appleton (1892–1965), englantilainen fyysikko, Nobelin fysiikanpalkinnon saaja
* Jon Appleton (1939–2022), yhdysvaltalainen säveltäjä
* Mason Appleton (s. 1996), yhdysvaltalainen jääkiekkoilija
* Natalie Appleton (s. 1973), brittiläinen/kanadalainen laulaja
* Nathan Appleton (1779–1861), yhdysvaltalainen poliitikko ja kauppias
* Nicole Appleton (s. 1974), brittiläinen/kanadalainen laulaja
* Victor Appleton, yhdysvaltalaisen Stratemeyer-syndikaatin kirjoittajien yhteinen nimimerkki

## Paikannimenä
* Appleton, Oxfordshire, Englanti
* Appleton, Newfoundland ja Labrador, Kanada
* Appleton, Maine, Yhdysvallat
* Appleton, Minnesota, Yhdysvallat
* Appleton, Wisconsin, Yhdysvallat

* Appleton le Moors, Yorkshire, Englanti
* Appleton Thorn, Warrington, Cheshire, Englanti
* Appleton Wiske, N Yorks, Englanti

## Muita
* Appleton, mm. paperikoneita valmistanut yritys
* HMS Appleton (M1105), vuosina 1954–1972 käytössä ollut Britannian Kuninkaallisen laivaston miinanraivaaja
* Appleton, brittiläinen kanadalaissyntyisistä jäsenistä muodostuva yhtye
* Appleton Estate, jamaikalainen rommintuottaja
* Appleton's Cyclopedia of American Biography 
* Rutherford Appleton Laboratory, tutkimuskeskus Chiltonissa, Englannissa
Nafisa Joseph

**Nafisa Joseph** (28. maaliskuuta 1978 – 29. heinäkuuta 2004) oli intialainen malli ja MTV:n videojockey. Hän oli vuoden 1997 Miss Intia ja semifinalisti Miss Universumissa. 

Nafisa Joseph kasvoi Bangaloressa. Hän oli vanhempiensa kahdesta tyttärestä nuorempi. Joseph aloitti mallintyönsä 12-vuotiaana. Hän oli nuorin osallistuja Miss Intia -kilpailussa 1997, jonka hän voitti. Hänellä oli myös ura televisiossa: Joseph muun muassa toimi MTV:n videojockeynä ja näytteli intialaisessa *C.A.T.S*-sarjassa. Vuonna 2004 hän juonsi *Style*-show'n Star Worldilla. Hän oli lisäksi toimittamassa *Gurlz*-lehteä. Joseph oli eläinsuojeluaktivisti ja kirjoitti *[[The Times of India]]lle* viikoittaista kolumnia *Nafisa for Animals*.

Nafisa Joseph teki itsemurhan asunnossaan Mumbaissa heinäkuussa 2004. Vanhempien mukaan syy oli se, että suunniteltu avioliitto liikemies Gautam Khandujan kanssa peruuntui.
Kumpula (täsmennyssivu)

**Kumpula** voi viitata seuraaviin:

## Paikka
* Kumpula, kylä Alahärmässä
* Kumpula, kaupunginosa Helsingissä
* Kumpula, kylä Hollolassa
* Kumpula, kylä Kyyjärvellä
* Kumpula, kylä Sanskerin saarella Perämerellä Ruotsissa
* Kumpula, kaupunginosa Tampereella
* Kumpulan kartano Kumpulassa Helsingissä
* Kumpulan kampus, Helsingin yliopiston matemaattis-luonnontieteellisen tiedekunnan kampusalue 

## Sukunimi
*Anne Kumpula (s. 1955), suomalainen ympäristöoikeuden professori
*Joona Kumpula (s. 2003), suomalainen jääkiekkoilija, 
*Kristiina Kumpula (s. 1955), suomalainen järjestöjohtaja
*Miapetra Kumpula-Natri (s. 1972), suomalainen SDP:n kansanedustaja ja europarlamentaarikko
*Santeri Kumpula (s. 1996), suomalainen jalkapalloilija
*Timo Kumpula (s. 1969), suomalainen ympäristögeoinformatiikan professori.
Julian Skrjabin

**Julian Skrjabin** (12. helmikuuta 1908 – 22. kesäkuuta 1919) oli venäläisen säveltäjä Aleksandr Skrjabinin poika, joka itsekin sävelsi ja soitti pianoa.

Julian syntyi Aleksandr Skrjabinin ja hänen toisen vaimonsa Tatjana Fjodorovna de Schloezerin toiseksi lapseksi vuonna 1908. Hän oli isänsä kuollessa seitsemänvuotias. Tämän jälkeen hän asui äitinsä kanssa ensin Moskovassa ja sitten Irpenissä lähellä Kiovaa. Pianonsoiton alkeet Julian oli oppinut isältään.  

Säveltäjänalku hukkui yksitoistavuotiaana kesällä 1919 Dnepriin. Klassisen musiikin levymerkki Naxos on julkaissut eräällä Skrjabin-kokoelmallaan neljä Julian Skrjabinin säveltämää preludia.

## Lähteet
Phil Marsh

**Phil Marsh** (s. 11. marraskuuta 1986 St Helens, Englanti) on englantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan puolustaja.

Manchester Unitedin akademian ja reservijoukkueen pelaaja Marsh teki debyyttinsä ykkösjoukkueessa liigacupin ottelussa Crewe Alexandraa vastaan, jossa hän oli aloituskokoonpanossa, mutta vaihdettiin Michael Barnesiin ensimmäisen puoliajan jälkeen.

## Aiheesta muualla
*Profiili Manchester Unitedin sivustolla
Heroes of Might and Magic II: The Succession Wars

**Heroes of Might and Magic II: The Succession Wars** (yleisesti **Heroes of Might and Magic II** tai **Heroes II**) on New World Computingin kehittämä ja The 3DO Companyn julkaisema strategiapeli. Peli on julkaistu vuonna  Game Boy Colorille, Mac OS:lle, MS-DOSille, RISC OS:lle ja Windowsille.

Peli kuuluu *[[Heroes of Might and Magic]]* -sarjaan.
Pelille on julkaistu yksi lisäosa *[[Heroes of Might and Magic II: The Price of Loyalty]]*.

## Pelaaminen

Pelissä otettiin käyttöön useita uusia ominaisuuksia, jotka sittemmin tulivat tavaksi myöhemmissä osissa. Ensimmäinen näistä oli sankarien mahdollisuus oppia erityisiä kykyjä. Jokaisella sankarilla on mahdollisuus oppia kahdeksan taitoa neljästätoista vaihtoehdosta. Taidoilla on myös kolme tasoa (basic, advanced ja expert), joita pystyy korottamaan aina basic-tasosta expert-tasoon. Eri taitoja ovat esimerkiksi "Wisdom", jonka avulla sankari voi oppia kolmatta tasoa korkeampia loitsuja, ja "Logistics", joka nostaa sankarin kykyä liikkua maalla.

Taikajärjestelmä muuttui *Heroes II:ssa*. Sarjan ensimmäisessä osassa jokaisella taialla on tietty määrä käyttökertoja, mutta *Heroes II:ssa* tuli käyttöön "mana", joka säätelee taikojen käyttöä: mitä suuremman tason loitsuja käyttää, sitä enemmän manaa kuluu.

Peliin tuli myös moraali ja onni. Hyväonnisen sankarin yksiköt voivat satunnaisesti aiheuttaa vihollisyksikölle enemmän vahinkoa.
Jos sankarilla on hyvä moraali, niin mikä tahansa yksikkö voi saada taistelussa uuden vuoron. Huono moraali saattaa vastaavasti aiheuttaa vuoron menettämisen.

Toinen merkittävä muutos oli mahdollisuus korottaa yksiköitä tehden niistä voimakkaampia. Esimerkiksi vampyyrien korottaminen vampyyrilordeiksi tuo niille uusia kykyjä, kuten terveyden imemisen toisista joukoista sekä omien vampyyrilordien herättämisen eloon. Archerin korotettu muoto taas pystyy ampumaan kaksi kertaa peräkkäin ja tekee näin tuplasti vahinkoa.

## Lähteet

## Aiheesta muualla
* 
* Laaja tietopaketti kyseisestä pelistä  
* ''Free Heroes 2'' eli *Heroes of Might and Magic II* Linux.fi-wikissä  (Windows- ja Linux-versio)
Adam Baldwin

**Adam Baldwin** (s. 27. helmikuuta 1962 Chicago, Illinois) on yhdysvaltalainen näyttelijä, joka tunnetaan muun muassa rooleistaan elokuvassa *[[Full Metal Jacket]]* ja televisiosarjassa *[[Firefly (televisiosarja)|Firefly]]*.

Elokuvien lisäksi Baldwin on esiintynyt 1980-luvulta lähtien lukuisissa televisiosarjoissa, kuten *[[Bones]]* ja *[[Salaiset kansiot]]*. Hän on toiminut myös ääninäyttelijänä sarjoissa kuten *[[Jackie Chan seikkailee]]*, *[[The Zeta Project]]* ja *[[Justice League Unlimited]]*. Baldwin oli myös vuonna 2007 julkaistussa elokuvassa ** Teräsmiehen ääniroolissa. Hän esiintyy myös vuonna 2007 alkaneessa amerikkalaisessa sarjassa *[[Chuck (televisiosarja)|Chuck]]*. 

Baldwin on naimisissa Ami Juliusin kanssa ja parilla on kolme lasta, joista yksi on Devlin Shepard Baldwin (s. 17. lokakuuta 1996). 

Adam Baldwin ja veljessarja Alec, Daniel, Stephen ja William Baldwin eivät ole ainakaan läheistä sukua keskenään. Adam Baldwin on kotoisin Chicagosta, veljekset puolestaan New Yorkista.

## Lähteet

## Aiheesta muualla

*
Kannas-sarja

**Kannas-sarja** (kutsutaan joissakin yhteyksissä myös *Kannakselaissarjaksi*) on Laila Hirvisaaren (silloisen Hietamiehen) kirjoittama romaanisarja, joka käsittää viisi vuosina 1980–1984 ilmestynyttä romaania. Sarjan on kustantanut Otava. Kannas-sarja kuuluu Lehmusten kaupunki -sarjan ohella Hirvisaaren (Hietamiehen) pääteoksiin.

Sarja sijoittuu pieneen Valkjärven pitäjässä Karjalankannaksella sijaitsevaan Suontaan kylään kuvaten siellä asuvien ihmisten elämää ihmisläheisesti ja hieman humoristisestikin. Sarja kuvaa ihmiskohtaloiden lisäksi Suomen historiaa vuodesta 1925 talvi- ja jatkosotien läpi vuoteen 1945.

## Sarjan osat
**Mäeltä näkyy toinen mäki (1980)
**Maa suuri ja avara* (1981)
**Hylätyt talot, autiot pihat* (1982)
**Vierailla poluilla, oudoilla ovilla* (1983)
**Edessä elämän virrat* (1984)

==Sarjan dramatisoinnit==
**Hylätyt talot, autiot pihat*, kuunnelma, YLE (1989)
**Mäeltä näkyy toinen mäki*, Katinhännän kesäteatteri (1989)
**Maa suuri ja avara*, Katinhännän kesäteatteri (1994)
**Hylätyt talot, autiot pihat*, Katinhännän kesäteatteri (1998)
**Mäeltä näkyy toinen mäki*, Lopen teatteri/kesäteatteri (1999)
**Hylätyt talot, autiot pihat*, elokuva (2000)
**Mäeltä näkyy toinen mäki'', Lemin nuorisoseura (2005)

## Lähteet
* http://www.lailahirvisaari.net/kannas.html
Peruskartta

**Peruskartta** on karttatyyppi, jossa esitetään alueiden perusasiat, kuten talot, tiet, pellot ja vesistöt. Peruskartoista voidaan saada apua maastokarttojen ja tiekarttojen laatimisessa.

## Lähteet
Martti Lautala

**Martti Matias Lautala** (11. marraskuuta 1928 Lappee – 5. marraskuuta 2016) oli suomalainen maastohiihtäjä, joka kilpaili 1950-luvulla.

Lautalan uran ehdoton huippuhetki oli MM-pronssimitalin voittaminen 30 kilometrin hiihdossa Falunissa 1954. Hän hävisi Neuvostoliiton Vladimir Kuzinille 27 sekuntia ja maanmiehelleen Veikko Hakuliselle vain yhden sekunnin. Samojen kisojen 50 kilometrin hiihdossa hän sijoittui seitsemänneksi.

Lautala voitti poikien Suomen mestaruuden vuonna 1946 ja nuorten Suomen mestaruuden vuonna 1948. Aikuisten sarjassa hän saavutti SM-pronssia 50 kilometrillä vuonna 1956. Holmenkollenin kisoissa hän oli 50 kilometrillä Veikko Hakulisen jälkeen toinen vuonna 1953. Salpausselän Kisoissa hän sijoittui tällä maratonmatkalla toiseksi vuosina 1952 (kisan voitti Hakulinen) ja 1955 (voittajana Arvo Viitanen) sekä neljänneksi vuosina 1953 ja 1956.

Seuratasolla Martti Lautala edusti Lappeen Rientoa. Ammatiltaan hän oli maanviljelijä. Hänen kaksi poikaansa ovat myös menestyneet lähinnä kestävyysjuoksussa ja hiihdossa.

Lautala asui nykyisen Lappeenrannan kaupungin alueella Suomen ja Venäjän rajavyöhykkeellä. Suomen ja Neuvostoliiton raja vedettiin vuonna 1944 Lautalan suvun omistamien maiden halki.

## Lähteet

* 
* https://sut.azurewebsites.net/joulu2008/lautala.html

### Viitteet
Pentti Pesonen

**Pentti Pesonen** (7. huhtikuuta 1938 Kangaslampi – 22. helmikuuta 2024) oli suomalainen maastohiihtäjä, joka kilpaili 1960-luvulla.

Pesonen voitti hopeamitalin 4&nbsp;×&nbsp;10 kilometrin viestissä hiihdon maailmanmestaruuskilpailuista 1962 Zakopanessa. Hän hiihti viestin kolmannen osuuden.

Kangaslammin Kisailijoita edustanut Pesonen voitti poikien (alle 18-vuotiaat) Suomen mestaruuden vuonna 1956 ja nuorten (19–20-vuotiaat) Suomen mestaruuden vuonna 1958. Ensimmäiset huippuhetkensä aikuisten sarjassa hän koki alkuvuonna 1961, kun hän voitti 30 kilometrin kilpailun Harrachovissa ja 15 kilometrin kilpailun Klingenthalissa sekä sijoittui Falunissa 30 kilometrillä Eero Mäntyrannan jälkeen toiseksi ja Puijon kisojen 15 kilometrillä myös toiseksi. Vuonna 1962 hän voitti Kokkolan kisojen 15 kilometrin hiihdon.

Vuonna 1964 metsäteknikko Pesonen sijoittui SM-hopealle 30 kilometrillä Lauri Bergqvistin ja 50 kilometrillä Kalevi Hämäläisen jälkeen. Salpausselän Kisoissa hän hiihti 50 kilometrillä neljänneksi. Uransa ainoan Suomen mestaruuden hän voitti 50 kilometrillä vuonna 1965. Samana talvena hän voitti Ounasvaaran kisojen 15 kilometriä ja sijoittui Holmenkollenin 50 kilometrillä neljänneksi.

## Lähteet
* 

### Viitteet
Ed Speleers

**Edward John ”Ed” Speleers** (s. 7. huhtikuuta 1988 Chichester, West Sussex, Iso-Britannia) on englantilainen näyttelijä.

Speelers esiintyi ensimmäisen kerran valkokankaalla vuonna 2006 ilmestyneen *[[Eragon (elokuva)|Eragon]]*-fantasiaseikkailun pääosassa. Elokuva perustuu Christopher Paolinin samannimiseen romaaniin. Ennen *Eragonia* Speelersilla oli aikeisempaa alan kokemusta vain amatööriteatterinäytelmistä. Hän oli kuitenkin ehtinyt hakea jo muun muassa Peter Pevensien rooliin elokuvaan *[[Narnian tarinat: Velho ja leijona]]* (2005).

Speelers oli kiinnitettynä myös *Eragonin* jatko-osien filmatisointeihin, mikäli ensimmäinen elokuva olisi menestynyt riittävän hyvin. Jatko-osia ei kuitenkaan tuotettu. *Eragonin* jälkeen Speleers on esiintynyt muun muassa lyhytikäiseksi jääneessä brittiläisessä saippuasarjassa *[[Echo Beach]]* (2008) sekä elokuvissa *[[A Lonely Place to Die]]* (2011) ja *[[Love Bite]]* (2012). Hän myös näyttelee Jimmy Kentiä *[[Downton Abbey]]n* kolmannella tuotantokaudella.

## Lähteet
Satu Salonen

**Satu Salonen** (s. 27. helmikuuta 1973) on entinen suomalainen maastohiihtäjä. Hän voitti pronssimitalin 4 x 5 km viestissä hiihdon maailmanmestaruuskilpailuissa 1997  Trondheimissa ja samoissa kisoissa hän sijoittui sijalle 12. viiden kilometrin hiihdossa.

Salosen paras sijoitus henkilökohtaisessa kilpailussa talviolympialaisissa oli seitsemäs sija 10 km hiihdossa talviolympialaisissa 2002 Salt Lake Cityssä. Hänen sijoituksensa oli alun perin yhdeksäs, mutta sijoitus nousi parilla pykälällä Venäjän Larisa Lazutinan ja Olga Danilovan doping-tapausten johdosta.

Hiihdon maailmancupissa Salonen on sijoittunut kuudesti kymmenen joukkoon parhaan sijoituksen ollessa viides 15 kilometrin perinteisen tyylin yhteislähtökilpailusta tammikuussa 2002 Val di Fiemmessä. Lisäksi Salonen oli mukana viestijoukkueessa, joka sijoittui kolmanneksi Uumajan maailmancupissa helmikuussa 2004.

Salosen seura kansallisissa kilpailuissa oli Vahdon Tuisku.

## Lähteet
* 

### Viitteet
Hermokrates (dialogi)

**Hermokrates** on hypoteettinen Platonin dialogi, jota Platonin on oletettu suunnitelleen kolmanneksi osaksi myöhäiskautensa dialogitrilogiaan *[[Timaios (dialogi)|Timaioksen]]* ja *[[Kritias (dialogi)|Kritiaan]]* ohelle. Koska *Kritias* jää kesken meille tuntemattomasta syystä, on melko varmaa, ettei Platon koskaan aloittanut *Hermokratesta*. Joka tapauksessa dialogissa olisivat todennäköisesti esiintyneet samat henkilöt kuin kahdessa aiemmassa dialogissa, eli Sokrates, Timaios Lokroilainen, Hermokrates ja Kritias.

Dialogi on nimetty Syrakusan armeijan kenraalina toimineen Hermokrateen mukaan. Hänellä on kahdessa aiemmassa dialogissa vain hyvin pieni rooli. Koska Kritias kertoo niissä kertomuksen siitä, kuinka muinainen yhdeksäntuhannen vuoden takainen Ateena kykeni voittamaan imperialistisen merivallan Atlantiksen, Hermokrateen tehtävänä olisi saattanut olla kertoa, kuinka Platonin oman ajan imperialistinen merivalta Ateena tuli kokemaan katkeran tappion Sisilian sotaretkellä Syrakusaa vastaan ja lopulta peloponnesolaissodassa Spartaa vastaan.

LucasArtsin vuonna 1992 julkaisemassa videopelissä *[[Indiana Jones and the Fate of Atlantis]]* pelaajan tehtävänä on löytää *Hermokrates* saadakseen lisätietoa Atlantiksesta. 

## Lähteet

* Clay, Diskin: ”The Plan of Plato’s *Critias*”, s. 49–54, teoksessa 
* 
* 

### Viitteet
Ritchie Jones

**Richard Glynn ”Ritchie” Jones** (s. 26. syyskuuta 1986 Manchester, Englanti) on englantilainen jalkapalloilija, joka edustaa Englannin kakkosliigassa pelaavaa Bradford Cityä. Hän on pelipaikaltaan keskikenttäpelaaja.

Jones on Manchester Unitedin kasvatti ja teki debyyttinsä seuran edustusjoukkueessa 26. lokakuuta 2006 liigacupin ottelussa Barnetia vastaan. Käytyään lainalla useissa seuroissa Jones siirtyi kesällä 2008 Hartlepool Unitediin. Kesällä 2010 hän siirtyi Oldham Athleticiin, jossa pelasi yhden kauden. Seuraavana kesänä hän vaihtoi Bradford Cityyn.

## Lähteet
* 

### Viitteet
Lee Boyd Malvo

**Lee Boyd Malvo** (s. 18. helmikuuta 1985) on mies, joka yhdessä John Allen Muhammadin kanssa pidätettiin 24. lokakuuta 2002 Beltwayn ampumistapauksista epäiltynä. Hänet todettiin syylliseksi 16 murhaan ja 7 murhan yritykseen, joista suurin osa liittyi Beltwayn tapahtumiin. Malvo tuomittiin elinkautiseen.  

## Ennen murhia
Lee Malvo syntyi Kingstonissa, Jamaikalla. Hänen vanhempansa eivät olleet naimisissa, ja isä näki poikansa viimeistä kertaa 1998. Tämän jälkeen Malvo muutti äitinsä kanssa Antiguan saarelle.

Malvo tutustui John Muhammadiin Antigualla noin vuonna 1999. Pian kaksikko lähti yhdessä Yhdysvaltoihin, jossa Malvo kävi high schoolia, Muhammad valheellisesti hänen isäkseen ilmoitettuna. Malvon luokkatoverit sanoivat hänen olleen lahjakas kouluaineissa, kohtelias, siististi pukeutunut ja kantaa ottava, mutta että hänellä ei ollut paljoa ystäviä.

John Muhammadin kanssa ystävystynyt Malvo kääntyi islaminuskoon.

## Myöhemmät vaiheet
John Muhammad ja Lee Malvo aloittivat Beltwayn ampumistapauksina tunnetun sarjamurhansa syksyllä 2002. Kaksikko tappoi kymmenen ihmistä ennen kuin poliisi löysi heidät nukkumassa autossaan 24. lokakuuta. 

10. maaliskuuta 2004 Malvo tuomittiin elinkautiseen vankeusrangaistukseen ilman mahdollisuutta ehdonalaiseen. Myöhemmin selvisi, että Muhammad ja Malvo olivat jo ennen Beltwayn tapahtumia syyllistyneet murhiin. Malvon tuomio kuitenkin pysyi elinkautisena, koska hän oli ollut alle 18-vuotias rikosten tekohetkellä. Muhammad sen sijaan tuomittiin kuolemaan. Malvo kärsii tuomiotaan Virginian osavaltion Red Onion vankilassa Wise Countyssä, joka on toinen ( Wallens Ridge ) osavaltion supermax luokitelluista vankiloista. Muhammad teloitettiin myrkkyruiskeella 10. marraskuuta 2009 Greensvillen rangaistuslaitoksessa Jarrattissa Virginiassa.
Andrew Cunanan

**Andrew Phillip Cunanan** (31. elokuuta 1969 – 23. heinäkuuta 1997) oli yhdysvaltalainen sarjamurhaaja, joka surmasi viisi ihmistä kolmen kuukauden aikana vuonna 1997. Hänet otettiin 12. kesäkuuta FBI:n kymmenen etsityimmän karkurin listalle.

Tapaus sai huomiota myös siksi, että uhrien joukossa oli kuuluisa muotisuunnittelija Gianni Versace. Murhakierre päättyi Cunananin itsemurhaan 23. heinäkuuta.

Cunanan oli syntyjään kalifornialainen ja valmistui vuonna 1987 The Bishop's Schoolista La Jollasta.

## Murhat
Cunananin ensimmäinen uhri oli Jeffrey Trail 27. huhtikuuta Minneapolisissa. Hän oli murhaajalle entuudestaan tuttu.

29. huhtikuuta arkkitehti David Madson löydettiin kuolleena ampumahaavoja päässään. Poliisi havaitsi yhteyden näiden kahden murhan välillä  ja alkoi jäljittää murhaajaa.

Cunanan ajoi Chicagoon, jossa hän tappoi 72-vuotiaan Lee Miglinin 4. toukokuuta. Cunanan pakeni poliisivoimia varastamallaan Miglinin autolla ja kidutti ja sitten murhasi 9. toukokuuta William Reesen New Jerseyn Pennsvillessä. Cunanan otti Reesen lava-auton ja kätkeytyi pariksi kuukaudeksi Miami Beachille Floridaan. Siellä hän ampui 15. heinäkuuta Gianni Versacen. Poliisin ajojahti päättyi Cunananin itsemurhaan 23. heinäkuuta.

Cunananin motiiveista ei ole tietoa. Lehdistössä syyksi arveltiin muun muassa miehen äskettäin todettua HIV-tartuntaa. Hänen tiedetään myös myyneen huumeita, kuten kokaiinia ja metamfetamiinia. Murhat tulivat yllätyksenä Cunananin tuttaville, joille hän oli väittänyt muuttavansa San Franciscoon. Jotkut ystävät uskoivat Cunananin romahtaneen hänen rakkaansa hylättyä hänet. Cunanan oli homoseksuaali.

### Tiedetyt uhrit
1997:

* Huhtikuu, Minnesota: 
** 26. päivä, Minneapolis: Jeffrey Trail (hakattu kuoliaaksi vasaralla ja varasti hänen aseensa)
** 28. päivä, Rush Lake: David Madson (hänen rakastajansa; ammuttu kolme kertaa päähän)
* Toukokuu:
** 4. päivä, Chicago, Illinois: Lee Miglin (hakattu, puukotettu rintaan pensassaksilla, kurkku viilletty auki rautasahalla ja ajettu yli autolla; varasti hänen autonsa)
** 9. päivä, Pennsville, New Jersey: William Reese (ryöstetty ja ammuttu lähietäisyydeltä)
* Heinäkuu:
** 15. päivä, Miami Beach, Florida: Gianni Versace (ammuttu teloitustyyliin)

## Lähteet
https://web.archive.org/web/20150209235818/http://www.crimelibrary.com/notorious_murders/mass/cunanan/index_1.html

## Aiheesta muualla
Adiel Paananen

**Adiel Arthur Paananen** (3. tammikuuta 1897 Saarijärvi – 25. heinäkuuta 1968 Saarijärvi) oli suomalainen maastohiihtäjä, joka kilpaili 1920- ja 1930-luvulla.

Paananen voitti pronssimitalin 50 kilometrin hiihdossa Oslon MM-kilpailuissa 1930. Hän hävisi Ruotsin Sven Utterströmille noin 4,5 minuuttia ja Norjan Arne Rustadstuenille yli 3,5 minuuttia. Samojen kisojen 18 kilometrin matkalla hän sijoittui 13:nneksi. Sankt Moritzin 1928 talviolympialaisissa Paananen keskeytti 50 kilometrillä.

Suomen mestaruuden Saarijärven Pullistusta edustanut Paananen voitti 60 kilometrillä vuonna 1927 ja 50 kilometrillä 1929. Viidelläkympillä hän sai SM-hopeaa vuosina 1930 ja 1933. Ounasvaaran kisoissa hän voitti 30 kilometriä vuonna 1928, 10 kilometriä vuonna 1929 sekä 50 kilometriä vuosina 1929 ja 1931. Salpausselän Kisoissa hän sijoittui 50 kilometrillä toiseksi vuonna 1927.

Ammatiltaan Adiel Paananen oli maanviljelijä.

## Lähteet

*
Tōru Iwatani

**Tōru Iwatani** (, s. 25. tammikuuta 1955 Tokio) on japanilainen videopelisuunnittelija. Hänet tunnetaan muun muassa *[[Pac-Man]]* -pelin (1980) kehittäjänä. 

Iwatani meni töihin Namcolle 1977 ja aloitti näin videopelien kehittämisen. Iwatani sai pian idean *Pac-Manin* kehittämiseen, joka julkaistiin Japanissa 10. toukokuuta vuonna 1980. Peli julkaistiin pian myös muissa maissa.

*Pac-Manin* nimi on lähtöisin syömiseen viittaamisesta äänestä *paku paku*. Pelin alkuperäinen kirjoitusmuoto oli *Puck-Man*, mutta peli nimettiin uudestaan koska P-kirjain oli helppo muuttaa F-kirjaimeksi raaputtamalla siitä osa pois.

Iwatani on kertonut kehityksen aikaisista haasteista ja muun muassa uuteen ideaan liittyvästä haasteesta, jossa perusajatuksen saa nopeasti hyväksytettyä, mutta "ylimääräiseksi" katsottujen osien tarpeellisuus on vaikeampaa. Iwatanin mukaan nuo osat ovat tarpeettomia vain tarkasteltuna erillään, mutta osana julkaistua peliä pelaajat eivät näe niitä tarpeettomina.

Aiemmin julkaistut videopelit olivat teemaltaan synkempiä kuten ammuntapeleissä: Iwatani suunnitteli pelin laajemmalle yleisölle ja pirteämmäksi.

Muita Iwatanin suunnittelemia pelejä olivat *[[Pole Position]]* (1982) ja *[[Libble Rabble]]* (1983).

Iwatani jätti työnsä Namcolla maaliskuussa 2007 päästäkseen lehtoriksi Tokion polytekniseen yliopistoon. Hän on myös ollut vierailevana professorina Osakan taideyliopistossa.

## Lähteet
Pajalan rautatieasema

**Pajalan rautatieasema** (, ) oli Ruotsin valtionrautateiden, Statens Järnvägarin, rautatieasema Pajalan kunnassa Pohjois-Ruotsissa. Rautatieasema avattiin 1930-luvulla ja se suljettiin vuonna 1970. Asema-alueen muodostivat asemarakennus nimikyltteineen sekä tavaramakasiini.

Erikoiseksi Pajalan aseman teki rautatien puuttuminen: Ruotsin Ylitornion ja Pajalan välistä rautatietä ei koskaan rakennettu, ja Statens Järnvägar hoiti Ylitornion ja Pajalan välistä liikennettä linja-autoin. Liikenteessä noudatettiin rautateiden rahtitariffeja ja matkalippuhintoja.

## Lähteet
* Resiina-lehti nro 1/2002: *Rajarata - Ruotsin puoleisen Torniojokilaakson rautateitten historiaa*

### Viitteet

## Aiheesta muualla
* Valokuva asemasta
Simson ja Delila (Saint-Saënsin ooppera)

**Simson ja Delila** (*Samson et Dalila*) on Camille Saint-Saënsin säveltämä kolminäytöksinen ooppera, joka kertoo Raamatun Simsonista.

Saint-Saëns sai idean oopperaansa jo vuonna 1868. Sävellystyön valmistuttua ensimmäinen näytös esitettiin Pariisissa 26. maaliskuuta 1875, mutta se sai vihamieliset arvostelut ja säveltäjä yritti turhaan saada koko työtään Pariisin oopperoiden ohjelmistoon. Vasta 2. joulukuuta 1877 Saint-Saënsin ystävä Franz Liszt esitti sen Weimarin Hoviteatterissa nimellä *Simson und Delila*. Paikalla oli Saint-Saënsin lisäksi myös hänen oppilaansa Gabriel Fauré. Teos oli suurmenestys. Pariisissa ooppera esitettiin kuitenkin vasta vuonna 1892.

Oopperan ehkä tunnetuin aaria on Delilan (mezzosopraano) toisessa näytöksessä Simsonille laulama *Mon cœur s’ouvre à ta voix*, sanatarkasti ”Sydämeni avautuu äänellesi”, Jussi Jalaksen suomennoksessa ”Kun kuulen äänesi”. Kolmannen näytöksen vauhdikkaasta tanssista *Bacchanale* on tullut suosittu myös itsenäisenä orkesterikappaleena.

## Lähteet

## Aiheesta muualla
Va

**Va** tarkoittaa seuraavia:

* Va, intialainen elokuva vuodelta 2010
* .va, Vatikaanin Internet-maatunnus
* 
* 
* Virginia, postilyhenne VA, Yhdysvaltain osavaltio
* 
* .
* Valtion arkiston lyhenne VA, nykyinen Kansallisarkisto
* *[[Veckans Affärer]]*, VA, ruotsalainen vuosina 1965–2019 ilmestynyt aikakauslehti
* United States Department of Veterans Affairs
* va., väliaikainen
Siitintukku

**Siitintukku** on erityisesti kämmekkäkasveille ominainen suvulliseen lisääntymiseen liittyvä muodostuma. Samanlaisia rakenteita tavataan myös muista kasviheimoista.

## Rakenne

Siitintukku muodostuu ainakin osittain yhteenkasvaneista hedelehdistä ja emilehdistä. Useimmilla kämmekkälajeilla siitintukku on voimakkaasti muuntunut, ja alkuperäisten osien tunnistus on vaikeaa. Vaikka suurimmalla osalla on vain yksi normaaliin tapaan toimiva hede (useimmilla Asparagales-lahkon kasveilla kolme), ovat joutoheteet muodostuneet siitintukun toimintaa edistäviksi osiksi, esimerkiksi siitepölymyhkyjä suojaavaksi kalvoksi. Heikoimmin kehittynyt siitintukku lienee alkeellisina pidetyillä *Neuwiedia*-lajeilla, joilla on kolme selvästi erottuvaa hedettä.

Siitepöly ei ole kämmekkäkasveilla vapaana kuten useimmilla kukkakasveilla, vaan se esiintyy erityisissä siitepölymyhkyissä, joiden rakenteessa on usein pitkälle kehittyneitä erikoistumia, yleisimpänä kanta, joka liittää siitepölyn tiukasti pölyttäjään.

Kämmeköillä siitintukku on joskus kasvanut osittain yhteen huulen tai muiden kehälehtien kanssa.

## Siitintukku ja pölytys

Siitintukun rakenne pyrkii usein ehkäisemään itsepölytystä. Emin luotti on yleensä omassa syvennyksessään toimivan heteen takana. Joillakin lajeilla, esimerkiksi monilla Suomalaisilla kämmekkälajeilla, siitepölymyhkyt kääntyvät eteenpäin parinkymmenen sekunnin kuluttua siitä, kun pölyttäjä on saanut myhkyt ruumiiseensa, useimmiten päähänsä. Tähän mennessä pölyttäjä on yleensä jo siirtynyt seuraavaan kasviin, ja nyt siitepölymyhky on oikeassa asennossa osuakseen luottiin.

Niin siitepölymyhkyn kuin huulenkin rakenne ovat usein erikoistuneet rajoitettua pölyttäjäkuntaa varten, esimerkiksi vain yhteen hyönteislajiin. Orkideoiden pölytys onkin usein hyvin pitkälle erikoistunut tapahtuma.
Vc

**Vc** tarkoittaa seuraavia:

*  (toiminnassa 2003–2008)
* 
* 
* Viktorian risti, (engl. *Victoria Cross*), Yhdistyneen kuningaskunnan korkein sotilasansiomitali.
Vj

**Vj** viittaa seuraaviin:

* 
* valtiopäiväjärjestys, VJ, parlamentin toimintaa säätelevä laki
* vartionjohtaja, VJ, nuori johtaja partiossa
* VJ on klubeilla ja festivaaleilla esiintyvä henkilö, joka muokkaa liikkuvaa kuvaa.

;henkilöitä
* Vj, artisti
Rivinletto

**Rivinletto** eli **Kaasamatala** on pieni kivikkoinen saari ja merilintujen pesimäalue Kiiminkijoen suistossa Rivinnokan niemen länsipäässä Oulun Haukiputaalla  Perämeren rannikolla. Saari on asumaton, eikä sillä ole lainkaan kasvistoa. Saari sijaitsee Kiiminkijoen pääuoman eteläreunalla Laitakarin sataman eteläpuolella. 

## Rivinleton loisto
Saarella on nimellä *Rivinletto* tai *Rivinleton loisto* tunnettu sektoriloistotorni, joka on osa Martinniemeen ja Kiiminkijoelle johtavan väylän väyläohjausta. Loisto on niin kutsuttu apuloisto, joka sytytetään tarvittaessa. Sen valotunnuksena on valkoinen valonvälähdys joka kolmas sekunti. Valo näkyy sektorissa, jonka rajat mereltä loistoa kohti nähtynä ovat 016°—284°. Valon korkeus merenpinnasta on 7,6&nbsp;metriä ja valon kantomatka on 3,5&nbsp;meripeninkulmaa eli noin 6,5&nbsp;kilometriä. Betoninen, vuonna 1939 rakennettu loistotorni on pyöreä, yläosaltaan musta ja alaosaltaan valkoinen, ja sen huipulla on valkoinen lyhtykoju. Loistokojua kiertää kävelytasanne. 

## Lähteet
Vk

**Vk** tarkoittaa seuraavia asioita:

* VK, panssariajoneuvo
* VK, venäläinen yhteisöpalvelu
* 
* viikko, vk, seitsemän vuorokauden mittainen ajanjakso
* viime kuuta, viime kuun, vk., suomen kielen ajanilmaus
* Valtiokonttori, VK, valtiovarainministeriön virasto
* virsikirja, VK, hengellinen laulukirja
* Viekin rautatieasema, liikennepaikkalyhenne Vk.
* Vuorimieskilta
* VK-Kustannus (ent. Valmennuskolmio), suomalainen kirjankustantamo
* Västerbottens-Kuriren, ruotsalainen sanomalehti
* Venäjän keskitys, VK, nimitys useille Suomen salaisille sotasuunnitelmille 1920–1930-luvulla.
Ja

**Ja** ja **JA** voivat tarkoittaa seuraavia:

* 
* ja, suomen kielen rinnastuskonjunktio
* ja, looginen konnektiivi
* 
* 
* jatkoaika, ja., joissakin urheilulajeissa varsinaisen peliajan jälkeen jatkuva otteluaika
* Joensuun Ampujat, JA, suomalainen urheiluseura
* Junge Alternative für Deutschland, JA, saksalainen poliittinen nuorisojärjestö.
* JA Worldwide eli Junior Achievement, kansainvälinen nuorisotyöjärjestö
Ulkokallan majakka

**Ulkokallan majakka** on parinkymmenen kilometrin päässä Kalajoen kaupungista, Kallankareihin kuuluvalla Ulkokallan saarella Perämerellä sijaitseva majakka. Saarella on ollut majakka jo vuodesta 1856, jolloin rannikkopitäjien kalastajille annettiin lupa pitää saaressa merkkitulta. Saari on noin 400 metriä pitkä, ja noin 200 metriä leveä. Sen korkein kohta on vain noin neljä metriä merenpinnasta. Nykyisen, vuonna 1871 valmistuneen tiilisen majakkatornin on suunnitellut Axel Hampus Dahlström. Majakan yhteydessä on majakanvartijoiden rakennus.

Ulkokallan majakan rakentaminen on osa Luotsilaitoksen Pohjanlahden majakanrakennusohjelmaa. Ensin majakka aiottiin rakentaa läheiselle Maakallan saarelle, mutta monien vastustuksesta johtuen se lopulta päätettiin rakentaa Ulkokallaan, joka oli lähempänä laivareittejä. Majakkaan asennettiin Fresnellin järjestelmän mukainen linssilaitteisto, jonka valonlähteenä oli petroliliekki. Majakan valo sytytettiin ensimmäisen kerran 1872. Sähköinen valolaite asennettiin 1961 ja samalla majakkaan asennettiin suuntaamaton radiomajakka.

Majakan henkilökuntaan kuului majakkamestari ja kolme majakanvartijaa. Heidän asuinpaikkanaan olivat hirsiset virkatalot. Saarella oli jo ennestään rakennuksia, sillä kalastajat olivat rakentaneet sinne pieniä harmaita mökkejä. Asukkaat joutuivat keräämään sadevettä, sillä Ulkokallalle ei voinut rakentaa kaivoa. Keväällä ja syksyllä henkilökunta saattoi joutua olemaan jopa yli kolme kuukautta eristyksissä ulkomaailmasta. Kesällä taas saarella oli jopa ruuhkaakin, sillä joskus 1800-luvulla saarella ja sen mökeissä saattoi yöpyä jopa yli sata kalastajaa.

Ulkokallan majakka oli miehitetty vielä 1970-luvun alussa. Tuolloin saarella asui neljä majakanvartijaa, jotka työskentelivät pareittain kahden viikon vuoroissa. Miehitys lopetettiin 1974, kun majakka automatisoitiin viimeisenä Perämeren majakoista. Sumusireeni ja radiomajakka poistettiin 1976 ja majakka varustettiin tutkamajakalla 1979.

## Vuoden 1944 tulipalo

Tammikuussa vuonna 1944 saarella syttyi majakkamiesten asuintalossa tulipalo. Luoto oli silloin tyhjillään, ja voimistunut tuuli voimisti tulipaloa. Kun viimein jäiltä tullut palokunta pääsi paikalle, rakennus oli palanut jo maan tasalle. Sinä talvena koko saari oli tyhjillään, ja vielä monta seuraavaakin vuotta majakkaväki joutui asumaan sijaisrakennuksissa. Vasta vuonna 1958 rakennettiin uusi asuinrakennus, joka oli selvästi edellistä parempi ja mukavampi.

## Lähteet

## Aiheesta muualla

* Ulkokallan majakka Merenkulkulaitoksen sivustolla